Ria Irawan

Chandra Ariati Dewi Irawan () adolah saurang palakon, panyanyi jo sutradara Indonesia.

 Kahidupan pribadi 
Ria lahia jo namo Chandra Ariati Dewi Irawan pado tanggal 24 Juli 1969 di Jakarta, Indonesia. Inyo marupokan anak kaampek dari limo basudaro pasangan pamain film Bambang Irawan jo Ade Irawan.

Ria manikah jo Yuma Wiranatakusumah pado tanggal 5 April 1997, tapi bacarai duo taun kamudian. Satalah 17 tahun manjando, Ria manikah baliak jo Mayky Wongkar, nan marupokan asistennya surang pado tanggal 23 Desember 2016.

Pado taun 2009, Ria didiagnosis mangidap kanker getah bening sahinggo inyo manjalani parawatan medis di Jakarta. Ria juo harus mambotakan abueknyo untuak manjalani kemoterapi. Aktivitasnyo baranti pado taun 2017 sajak dikatahui inyo baliak mangidap kanker getah bening nan sabalunnyo sempat dikontrol, tapi kambuh baliak. Panyakik tu manjala ka diafragmanyo.

 Karier 
Ria mamulai kariernyo sabagai figuran dalam film Sopir Taxi pado taun 1973. Kamudian Ria mandapek  peran figuran baliak dalam film Belas Kasih (1973), kali iko disaratoi jo dialog. Sasudah itu, Ria juo bamain dalam film Fajar Menyingsing (1975) basamo Erwin Gutawa, Chicha (1976) basamo Chicha Koeswoyo nan katiko itu sadang tanamo, Siulan Rahasia (1977), Istriku Sayang Istriku Malang (1977), Nakalnya Anak Muda (1980), sampai aktingnyo banyak dipuji dalam film Kembang Kertas (1984). Karano  parannyo di film Bila Saatnya Tiba (1985), Ria mandapek nominasi Festival Film Indonesia 1986 sabagai Aktris Pandukuang Terbaik. Ria mamanangan Piala Citra malalui film nan juo dibintangi dek Mathias Muchus jo Meriam Bellina, nan bajudul Selamat tinggal Jeanette (1987) sabagai Pamain Pandukuang Padusi Terbaik di FFI 1988. Di Festival Film Indonesia 2006, inyo dinominasian baliak sabagai Aktris Pandukuang Terbaik malalui film Berbagi Suami (2006).

Ria juo tajun ka dunia tarik suaro. Album partamonyo direkam basamo grup musik banamo Japras, nan antaro lain tadiri dari Ully Artha, Debby Cynthia Dewi, Wieke Widowati, Rini S. Bono, Nurul Arifin, Ita Mustafa, Ani Kusuma, Eva Arnaz, jo Rima Melati. Album ko laku tajua. Ria juo marilis duo album dangdut basamo Rano Karno, yaitu Hiasan Mimpi jo Surga Dunia, sarato album pop Setangkai Anggrek Bulan jo Diantara Hati Ku Hati Mu. Ria juo pernah mambantuak trio basamo Nurul Arifin jo Ita Mustafa. Indak hanyo sabagai panyanyi sajo, Ria juo manjadi produser untuak albumnyo nan bajudul Untuk Kamu, nan bakarajo samo jo Deddy Dhukun. Ria kamudian mambuek album duet jo Melissa, saurang panyanyi Malaysia.

Salain manyanyi, Ria juo mancubo profesi sabagai fotografer jo sutradara video klip. Ria pernah manggarap video klip Anggun C. Sasmi jo panyanyi lain. Kamampuan fotografi Ria maningkek sasudah diarahan dek fotografer Ken Sanjaya jo Drigo L. Tobing. Ria juo pernah bakarajo samo jo Jay Subyakto nan wakatu itu manjadi kakasihnyo, sarato Rizal Mantovani nan juo sempat manjadi pacarnyo.

Ria babaliak ka layar lebar jo mambintangi film Biola Tak Berdawai. Ateh perannya sabagai Renjani, Ria mandapek gala The Best Actress dalam acara Festival Film Asia Pasifik di Iran pado taun 2003.  Pado taun 2005, Ria mambuek eboh karano tatangkok baliak mamakai  narkoba. Ria ditangkok basamo pangunjuang diskotik Crown nan dinyatoan positif mamakai narkoba. Sayangnyo aparat polisi indak bisa maadili Ria karano indak cukuik bukti.

 Kamatian 
Ria maningga dunia pado pagi hari tanggal 6 Januari 2020 di RSCM akibaik metastasis kanker. Inyo dikatahui alah mangidap kanker kelenjar getah bening di sakitar pinggulnyo sajak 2009; sempat dinyatoan bebas dari panyakik iko pado taun 2014, tapi pado Maret 2019 dikatahui panyakik ko alah manyabar ka sel-sel kanker di dindiang rahimnyo, kapalo, jo paru-paru, sahinggo mamasonyo untuak manjalani pangobatan.

 Filmografi 
 Taun Judul Peran Catatan1973 Sopir Taksi   Belas Kasih   1975 Fajar Menyingsing Ria 1976 Cinta Abadi Leila muda  Chicha  1977 Siulan Rahasia Tini  Istriku Sayang Istriku Malang  1979 Ira Maya dan Kakek Ateng   Dari Mata Turun ke Hati   Ira Maya, Si Anak Tiri  1980 Darna Ajaib Maria muda  Nakalnya Anak-Anak Ria  1981 Jangan Ambil Nyawaku   1984 Kembang Kertas Ani 1985 Gejolak Kawula Muda   Opera Jakarta   Bila Saatnya Tiba   1986 Ibunda Fitri 1987 Selamat Tinggal Jeanette Trimah  Lupus: Tangkaplah Daku, Kau Kujitak   Lupus II: Makhluk Manis dalam Bis  1988 Suami   Elegi buat Nana Nana  1989 Adikku Kekasihku Shella  1990 Mutiara di Khatulistiwa Deilira 1991 Sekretaris Tin  Peluk Daku dan Lepaskan Denok  1993 Tabir Biru  Maya  2002 Biola Tak Berdawai Renjani  2003 Arisan! Yayuk Asmara 2004 Impian Kemarau   Tina Toon dan Lenong Bocah  2005 Janji Joni Sutradara film  Belahan Jiwa Halimah  2006 Berbagi Suami Sri 2007 Sang Dewi Jo  Quickie Express  2008 May   Cinta Setaman Lastri  Cinlok
| Tika
| 
|-
| rowspan="3"|2009
| Jamila dan Sang Presiden| Susi
| 
|-
| Meraih Mimpi| Kadal
| Sebagai pengisi suara
|-
| Ai Lop Yu Pul| Tinul
| 
|-
| 2010
| Madame X| Tante Yantje
| 
|-
| 2011
| Arisan! 2| Yayuk Asmara
| 
|-
| rowspan="3"|2013
| 9 Summers 10 Autumns| Ibu Agus
| 
|-
| Romantini| 
| 
|-
| Soekarno| Ceuceu
| 
|-
| 2015
| Bulan di Atas Kuburan| Minar
| 
|-
| 2018
| A Man Called Ahok| 
| 
|-
| rowspan="5"|2019
| Kuambil Lagi Hatiku| Dewi
| 
|-
| Mantan Manten| Imelda
| 
|-
| Bumi Itu Bulat| Farah
| 
|-
| Koboy Kampus| Ibu Nia
| 
|-
| Wedding Agreement| Bude
| 
|-
| 2020
| Mekah I'm Coming'' Bu Ramah Diluncurkan setelah kematiannya

 Rujuakan 

 Pautan lua 



Kategori:Tokoh Jawa
Kategori:Panyanyi Indonesia
Kategori:Tokoh Minangkabau
Kategori:Palakon Indonesia
Kategori:Maningga karano kanker